 Egészségügyi Központ

2457 Adony, Kossuth L. u. 8

Tel/fax: 06(25)504-570

# Beszámoló a 2010. év működéséről

A 2010. évben az Egészségügyi Központ dolgozói létszáma nem, de az 1 fő 4 és 1 fő 6 órában foglalkoztatott ápolónők 8 órásítása megtörtént.

A 2010-es évben a személyi feltételeink a következők voltak:

2 fő háziorvos 8 órában foglalkoztatva

2 fő védőnő 8 órában foglalkoztatva

4 fő ápolónő 8 órában foglalkoztatva

1 fő takarítónő 6 órában foglalkoztatva

Munkánkat mind a háziorvosi, mint a védőnői szolgálatban próbáljuk továbbra is lelkiismeretesen és jogkövetően végezni.

Úgy érezzük a betegellátás és a védőnői munka zökkenőmentesen folyik.

Asszisztensi szinten a feladatok ellátását sikerült teljesen „szakosítanunk”. A többrétű és egyre sokasodó feladatok miatt volt szükségszerű 2 fő részmunkaidős dolgozónk teljes 8 órás foglalkoztatása. Egy kolleganőnk sikeresen elvégezte a Rehabilitációs Terapeuta OKJ –s tanfolyamot és ezt a végzettségét már sikeresen hasznosítja is az Egészségügyi Központban. A másik „nyolcórásított” kolleganőnk a rendelőben történő infúziós kezelések lebonyolítását végzi. Egyre több betegünk él ezzel a lehetőséggel, hiszen így nem kell kórházba feküdniük, itt helyben kényelmes körülmények mellett kaphatják meg a kezelést és rövid megfigyelés után már mehetnek is haza és élhetik megszokott életvitelüket.

A helyi rendelőben történő vérvételre a betegek továbbra igen nagy számban, (sőt egyre többen) tartanak igényt, heti szinten ez kb. 70-80 főt jelent. Ez szükségessé tette a vérvétel idejének megnyújtását, ami a következőképpen alakult: minden héten kedden és csütörtökön 6.45-től. 8.00 óráig terjedő időben várjuk erre a betegeinket. A betegeink leleteihez már a vérvétel napjának délutánján internetes hozzáférésnek köszönhetően hozzáférünk. (Ez a lehetőség, csak az Adonyban levett és a mi két háziorvosunk által előírt vérvételnél lehetséges.)

Úgy gondoljuk, hogy ezekkel a bővülésekkel mindenképpen nagy szintű minőségi emelkedést biztosítunk a lakosság számára.

A rendelési időnkben változás nem történt.

Az ÁNTSZ-hez és OEP-hez kötelező heti-havi-éves jelentéseink határidőre elkészülnek, problémánk ebből nem adódott. A felügyeleti szervek munkánkban hibát nem jeleztek. A keresőképtelen állományban lévő betegeinket havi szinten a MEP által megbízott. ellenőrző főorvos vizsgálja felül.

Továbbképzéseken (mind a kötelező pontszerző, mind a szabadon választható) értekezleteken minden dolgozó részt vett.

A Vöröskereszt szervezésében zajló véradások szervezésében is segítséget nyújtunk, ami tavalyi évben háromszor volt városunkban. 2010. évben nagyobb hangsúlyt feltettünk a propagandára. Segítségünkre volt ebben az Adonyi Kábeltévé és Képújság és az Adonyi Újság is. Nagyon köszönjük.

A központi ügyeletet 2010-ben is az Adonyi Többcélú Kistérségi Társulás szervezésében látjuk el.

Bejelentkezettek adatai és betegforgalmi adatok 2010-ben:

|  |  |  |
| --- | --- | --- |
| Körzetek | I. sz. felnőtt körzet | II. sz. felnőtt körzet |
| Bejelentkezettek létszáma | 1803 | 1475 |
| Éves forgalom | 11713 | 11158 |
| Havi forgalom | 976 | 930 |
| Napi forgalom | 49 | 47 |

Tárgyi feltételekben történt változás 2010-ben, számítógépparkunk az elvárásoknak megfelelő, egy számítógép cseréje megtörtént. Elmondhatjuk, minden dolgozó gyors, korszerű géppel dolgozhat. Mindkét körzet 1-1 mobil EKG-val gazdagodott, ami nagyban segíti a házi betegellátási és sürgősségi munkánkat. Eszközparkunkat egyenlőre tovább nem bővítettük, abban a reményben, hogy ezt majd pályázati forrásból megtehetjük 2011 tavaszán.

2010-ben is szigorúan betartottuk a költségvetési keretszámainkat, sem bérben, járulékokban, sem a dologi kiadások terén sem történt túllépés.

A terhesgondozást Dr. Győrik János szülész-nőgyógyász főorvos közreműködésével történt 2010-ben is.

Tisztelt Polgármester Úr, Tisztelt Képviselő Testület!

A továbbiakban is igyekszünk a város egészségügyi ellátását színvonalasan biztosítani. Munkánk elvégzéséhez köszönjük eddigi maximális támogatásukat, és kérjük támogató együttműködésüket Önöktől a következő évekre is.

Kérem, hogy a beszámolónkat megvitatni és elfogadni szíveskedjenek.

Adony, 2011-04-04

Tisztelettel:

Dr. Kőbányai János

intézményvezető